25.4.2013 Euroopan unionin virallinen lehti L 114/1 II (Muut kuin lainsäätämisjärjestyksessä hyväksyttävät säädökset) ASETUKSET KOMISSION ASETUS (EU) N:o 344/2013, annettu 4 päivänä huhtikuuta 2013, kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteiden II, III, V ja VI muuttamisesta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopi- muksen, ottaa huomioon kosmeettisista valmisteista 30 päivänä marras- kuuta 2009 annetun Euroopan parlamentin ja neuvoston ase- tuksen (EY) N:o 1223/2009 (f) ja erityisesti sen 31 artiklan 1 ja 2 kohdan, sekä katsoo seuraavaa: Asetusta (EY) N:o 1223/2009 sovelletaan 11 päivästä heinäkuuta 2013, ja se korvaa kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktii- vin 76/768/ETY (?). Joustavan siirtymisen varmistamiseksi taloudellisten toimijoiden =sallitaan kuitenkin saattaa markkinoille asetuksen (EY) N:o 1223/2009 vaatimukset täyttäviä kosmeettisia valmisteita ennen kyseisen asetuk- sen soveltamisen alkamispäivää. Asetuksen (EY) N:o 1223/2009 liitteet kuvastavat tieteen kehitystilaa ajankohtana, jolloin komissio hyväksyi ehdo- tuksen kyseiseksi asetukseksi, eli 5 päivänä helmikuuta 2008. Tämän jälkeen direktiivin 76/768/ETY liitteitä on muutettu monta kertaa. Monien direktiivin 76/768/ETY liitteisiin tehtyjen muu- tosten tarkoituksena on ollut puuttua mahdollisiin ihmis- ten terveydelle aiheutuviin riskeihin, ja näin ollen niissä säädetään tarvittavista toimenpiteistä kansanterveyden suojelemiseksi. Oikeudellisen selkeyden vuoksi sekä siksi, (') EUVL L 342, 22.12.2009, s. 59. (?) EYVL L 262, 27.9.1976, s. 169. että direktiivin 76/768/ETY vaatimusten sijaan voidaan vaihtoehtoisesti noudattaa asetuksen (EY) N:o 1223/2009 vaatimuksia jo ennen 11 päivää heinäkuuta 2013, on näin ollen tarpeen muuttaa myös asetuksen (EY) N:o 1223/2009 liitteitä, jotta taataan kansanterveyden suojelun korkea taso. Muutamilla direktiivin 76/768/ETY liitteisiin tehdyistä muutoksista on myös mukautettu kyseisiä liitteitä vastaa- maan tekniikan ja tieteen kehitystä kansanterveyden suo- jelun lisäksi. Tämän seurauksena direktiivin 76/768/ETY liitteet vastaavat nyt paremmin tekniikan ja tieteen kehi- tystä kuin asetuksen (EY) N:o 1223/2009 liitteet. Tästä syystä on tarpeen tehdä kyseiset muutokset myös asetuk- sen (EY) N:o 1223/2009 liitteisiin. Joissain tapauksissa aineille ei ole annettu kansainvälisesti tunnustettujen nimistöjen, kuten kansainvälisen kosmeet- tisten ainesosien nimistön (INCI) mukaisia nimiä. Tällöin ne yksilöidään kuitenkin hajustenimiensä perusteella. Tä- män vuoksi on aiheellista ilmoittaa hajustenimet liitteessä III olevassa c sarakkeessa (ainesosien yleisten nimien luet- telossa esiintyvä nimi). Tästä syystä asetusta (EY) N:o 1223/2009 olisi muutetta- va. Tässä asetuksessa säädetyt toimenpiteet ovat kosmeettis- ten valmisteiden pysyvän komitean lausunnon mukaiset, ON HYVÄKSYNYT TÄMÄN ASETUKSEN: 1 artikla Muutetaan asetuksen (EY) N:o 1223/2009 liitteet II, III, V ja VI tämän asetuksen liitteen mukaisesti.